**Լյուքսեմբուրգի բանկային համակարգը** համարվում է Լյուքսեմբուրգի ամենամեծ տնտեսական համակարգը։ Բանկային համակարգի կառավարումը հանձնված է Լյուքսեմբուրգի կենտրոնական բանկին և ֆինանսական ոլորտի վերահսկողության հանձնաժողովին։ Լյուքսեմբուրգում գրանցված բանկերի մեծամասնությունը գրանցված է «Լյուքսեմբուրգի բանկերի և բանկիրների ասոցիացիայում»։

Բանկային համակարգի բնութագիր
----------------------------

2010 թվականի հոկտեմբերի 31-ի տվյալներով Լյուքսեմբուրգում գրանցված էր 148 բանկ։ Բանկերի մեծ մասը պատկանում է օտարերկրյա հաստատություններին, իսկ տեղական բանկերը հինգն են։ Ամենից շատ գրանցված են բանկեր Գերմանիայից (44 բանկ)։ Ընդհանուր Եվրոպայից գրանցված է 123 բանկ (այդ թվում երկու բանկ Ռուսաստանից, 13՝ Ասիայից, 10՝ Ամերիկայից)։ 2010 թվականի սեպտեմբերի 30-ին բանկային համակարգի ողջ կարողությունը կազմում էր 777,218 մլրդ եվրո։ Բանկերի թիվը 2000 թվականի համեմատ նվազել է 1/4-ով, սակայն ակտիվների ծավալը 20 % աճել է։ 2008 թվականին մասնավոր բանկերի թիվը հասավ 43-ի, որը 30-ով շատ է 1999 թվականին գրանցված թվից։ Այս բաժնում աշխատող մարդկանց թիվը 28,3%-ով գերազանցում է 1999 թվականի թվաքանակին։ 2008 թվականին բանկերի բաժնում աշխատում էր 27'208 մարդ, որը կազմում է Լյուքսեմբուրգի բնակչության աշխատունակ հասարակության 7,5%-ը։ 2011 թվականից Լյուքսեմբուրգի բանկային համակարգը սկսել է ակտիվ քաղաքականություն Չինաստանից յուանով դրամական հոսքեր ներգրավելու միջոցով։ 2013 թվականի դրությամբ Լյուքսեմբուրգում կուտակվել է մոտ 62 միլիարդ յուան և Լյուքսեմբուրգի ֆոնդային բորսայում վաճառվել է մոտ 39 միլիարդ յուան։

Օֆշորային բանկեր
----------------

Լյուքսեմբուրգը օտարերկրյա բանկերի համար օֆշորային գոտի է, քանի որ այն ունի մի քանի առավելություն՝ կայուն քաղաքական համակարգ և օրենսդրություն, բանկերի և ոչ բանկային ֆինանսական միջնորդների կողմից առաջարկվող ծառայությունների լայն շրջանակ, ֆինանսիստների, իրավաբանների և խորհրդատուների որակավորման բարձր մակարդակ, բանկի հաճախորդների մասին տեղեկատվության գաղտնիություն։ Այս առավելությունը հնարավորություն է տալիս Լյուքսեմբուրգում տեղակայված խոշոր բանկերին ունենալ արտասահմանում բանկերի և ընկերությունների մասնաճյուղային ցանց։

Բանկային գաղտնիք
----------------

Լյուքսեմբուրգը ակտիվորեն պահպանում է բանկային գաղտնիքիները պահելու իրավունքը։ Եվրամիության անդամ խոշոր երկրները պահանջում են բանկային գաղտնիքի կանոնադրության փոփոխություններ այնպիսի երկրներում, ինչպիսիք են է Լյուքսեմբուրգը, Բելգիան և Ավստրիան, որպեսզի այս երկրները չկարողանան խուսափել հարկերից։ Սակայն Լյուքսեմբուրգը չի ընդունում այդ որոշումը, քանի որ վախենում է փողի արտահոսքից դեպի Շվեյցարիա։ 2009 թվականին Լյուքսեմբուրգի ֆինանսների և բյուջեի նախարար Լյուկ Ֆրիդենը խոսել է բանկային օրենքների խախտման կասկածի դեպքում, ինչպես նաև հարկային օրենքների խախտման կասկածի դեպքում այլ երկրների հետ տեղեկատվության փոխանակման մասին։

Խնայողական հարկ
---------------

Համաձայն Եվրամիության 2005 թվականի հուլիսի հրահանգի, Լյուքսեմբուրգում, Ավստրայում և Բելգիայում ներդրվել է խնայողական հարկ, որը գանձվում է այս երեք երկրների բանկերում տոկոսային եկամուտների հաշվին։ Մինչ 2008 թվականի հուլիսը այդ հարկը հավասար էր 15%-ի, 2011 թվականի հուլիսից այն կազմել է 20%, իսկ օգոստոսից՝ 35%: Հարկը չի տարածվում այն հաճախորդների հաշիվների վրա, որոնք չեն հանդիսանում Եվրամիության բնակիչներ։

Ծանոթագրություններ
------------------

1. ↑  «Количество банков Люксембурга по странам происхождения» (անգլերեն)։ Комиссия по надзору за финансовым сектором։ Արխիվացված է օրիգինալից 2012 թ․ հուլիսի 6-ին։ Վերցված է 2010 թ․ դեկտեմբերի 9
2. ↑  «Общий баланс банков Люксембурга» (անգլերեն)։ Комиссия по надзору за финансовым сектором։ Արխիվացված է օրիգինալից 2012 թ․ հուլիսի 6-ին։ Վերցված է 2010 թ․ դեկտեմբերի 9
3. ↑  «Развитие ситуации в банковском секторе за последние годы» (անգլերեն)։ Комиссия по надзору за финансовым сектором։ Արխիվացված է օրիգինալից 2012 թ․ հուլիսի 6-ին։ Վերցված է 2010 թ․ դեկտեմբերի 9
4. ↑  «OECD.StatExtracts» (անգլերեն)։ Организация экономического сотрудничества и развития։ Արխիվացված է օրիգինալից 2012 թ․ հունիսի 21-ին։ Վերցված է 2010 թ․ դեկտեմբերի 9
5. ↑  Соперничество Швейцарии и Люксембурга за обслуживание финансовых потоков в юанях перешло на новый уровень.
6. 1 2  *Вачнадзе Г. Н.* Банки // Деловой Люксембург. — М.: Агентство Бизнес Пресс, ИНФОРМВЭС МЭРТ РФ, 2007. — 128 с. — ISBN 5-900034-43-7
7. ↑  «Люксембург согласился пересмотреть законы о банковской тайне»։ Lenta.ru։ 13 марта 2009 года։ Արխիվացված է օրիգինալից 2012 թ․ հուլիսի 6-ին։ Վերցված է 2010 թ․ դեկտեմբերի 9
8. ↑  «Налог на сбережения» (անգլերեն)։ Ассоциация банков и банкиров Люксембурга։ Արխիվացված է օրիգինալից 2012 թ․ հուլիսի 6-ին։ Վերցված է 2010 թ․ դեկտեմբերի 9